section_heading: Povijest
paragraph_text: Povijest ovog časopisa počinje 1994. godine. Izlazio je kao Via Galactica. Prvotno je bio tiskani list. Bio je projektom osječkog kluba obožavatelja znanstvene fantastike GAIA-e. Nakon nekog vremena list dobiva suprojekt na internetu koji je dobio ime prema kolumni suurednika Davora Banovića. Prvotno je internetski život tog lista bio "depo domaćih SF pripovjedaka na internetu" (Davor Banović), a vremenom je postao razvijena zajednica ljubitelja znanstvene fantastike.